
Република Србија
ОПШТИНСКА УПРАВА ВЛАДИЧИН ХАН  
Број: 013-60/2026-IV
10. септембар 2026. године
ВЛАДИЧИН ХАН
	
			
На основу члана 14. став 1. и члана 15. и 21. Закона о јединственом бирачком списку („Сл. гласник РС“, бр. 104/09, 99/11, 44/24 и 96/25) и тачке 9. и 10. Упутства за спровођење Закона о јединственом бирачком списку („Сл. гласник РС“, бр. 15/12, 88/18, 67/20, 40/21, 90/21, 16/22, 34/24, 44/24, 4/26 и 16/26), Општинска управа општине Владичин Хан, обавештава грађане, да за гласање на изборима за народне посланике Народне скупштине Републике Србије расписаним за 25. октобар 2026. године   

ИЗЛАЖЕ НА УВИД 
ДЕО ЈЕДИНСТВЕНОГ БИРАЧКОГ СПИСКА ЗА ПОДРУЧЈЕ 
ОПШТИНЕ ВЛАДИЧИН ХАН 

	Део jединственог бирачког списка за подручје општине Владичин Хан, изложен је у седишту Општинске управе општине Владичин Хан, ул. Светосавска бр. 1, у Услужном центру Општинске управе. 
	Увид у део jединственог бирачког списка врши се путем рачунарске опреме уношењем јединственог матичног броја грађана, у циљу провере да ли је грађанин уписан у бирачки списак и да ли су уписани подаци тачни. 
	Захтеве за промене у делу jединственог бирачког списка грађани са пребивалиштем на територији општине Владичин Хан, односно интерно расељена лица која су пријављена на територији општине Владичин Хан, могу поднети Општинској управи општине Владичин Хан сваког радног дана, у времену од 7,00 до 15,00 часова и суботом од 10,00 до 14,00 часова, а најкасније до дана закључења бирачког списка 9. октобра 2026. године до 24,00 часа.  
	Од правоснажности проглашене изборне листе па закључно са даном одржавања избора у поноћ, право на увид у све податке о бирачима у бирачком списку, осим јединственог матичног броја грађана, има и подносилац те проглашене изборне листе, на начин на који то право остварују домаћи посматрачи. 
	По закључењу бирачког списка од 10. октобра 2026. године, па све до 72 часа пре одржавања избора за народне посланике Народне скупштине Републике Србије до 21. октобра 2026. године до 24,00 часа промене у бирачком списку могу се вршити само на основу решења Министарства државне управе и локалне самоуправе Републике Србије. Захтеви за промене података подносе се наведеном Министарству или Општинској управи по месту пребивалишта подносиоца захтева, односно према месту у коме је интерно расељено лице пријављено. 
	 Грађани могу од расписивања избора за народне посланике Народне скупштине Републике Србије до најкасније пет дана пре закључења бирачког списка 3. октобра 2026. године до 24,00 часа поднети захтев да се у бирачки списак упише податак да ће на предстојећим изборима гласати по месту боравишта на територији општине Владичин Хан (изабрано место гласања). Овај податак не може се мењати до окончања изборног поступка. 
	


У поступку вршења увида у бирачки списак лице овлашћено за ажурирање бирачког списка, лице за пружање техничке подршке Општинске управе општине Владичин Хан и друга овлашћена лица дужна су да поступају у складу са законом којим се уређује заштита података о личности. 	
Увид у jединствени бирачки списак може се извршити електронским путем, уношењем података о јединственом матичном броју грађана и регистарском броју личне карте, на званичној интернет страници Министарства државне управе и локалне самоуправе Републике Србије    https://upit.birackispisak.gov.rs/.   

